Schlass Kéideng

D'Schlass vu Kéideng ass en Haus, dat südlech vu Kéideng, an der Gemeng Fëschbech, am Dall vun der Wäisser Iernz, laanscht den CR119 steet.

Zum 'Schlass' gehéiert och e virgelagert fréiert Wirtschaftsgebai, duerch dat eng Paart bei d'Schlass féiert.

Geschicht
D'Gebai huet dräi Stäck a gouf spéitstens 1812 vum Schmelzhär Charles Joseph Collart baue gelooss. Hien hat kuerz virdrun d'Fëschbecher Schlass an d'Schmelz, déi dozou gehéiert huet, kaaft. D'Gebai gläicht dem Schengener Schlass, dat dem Collart säi Jong Jean Nicolas 1812 opriichte  gelooss hat. Et war als Verwaltungsgebai vun der Schmelz geduecht.

1836 gouf d'Schlass un den Auguste Garner verkaaft, nodeems säi Proprietär, den Enkel vum Charles Joseph Collart, deen och Charles Joseph Collart housch, verschëlt gestuerwe war. Vun 1847 bis 1854 huet et dem Louis-René de Berthier vum Schlass La Grange gehéiert (un deen haut nach eng Tak am Haus erënnert). Vun 1863 un huet et der Famill von Arenberg gehéiert, déi et verpacht huet. Ufanks vum 20. Joerhonnert waren de Léon Bernard-Servais an dono den Eduard Wolff-Majerus Proprietären.Quell, wou net anescht uginn: Ministère de la Culture, Service des Sites et Monuments: Nationale Inventarisierung der Baukultur im Großherzogtum Luxemburg: Kanton Mersch, Gemeinde Fischbach. Luxemburg 2018, S.146 ss.

Den 30. August 2021 gouf d'Schlass als nationaalt Monument ze klasséiert.

Kategorie:Bauwierker 19. Joerhonnert
Kategorie:Gemeng Fëschbech
Kategorie:Klasséiert Buergen a Schlässer
Keideng